நாற்பதாண்டு காலம் யந்திரத்தை வைத்துப் பூஜித்தாலும், எல்லா முறைகளையும் அறிந்திருந்தாலும், மனத்தூய்மை இல்லாததால் சவ சாதனா செய்து, மயான தாராவின் தரிசனத்தை ஜீனசந்திர சூரியால் பெற முடியவில்லை. ஆனாலும் கூட அவர் முயற்சியைக் கைவிடவில்லை. சிறிது காலத்தில் இன்னொரு இளைஞனைக் கண்டுபிடித்து அவன் மூலம் சவ சாதனாவை அரங்கேற்றப் பார்த்தார். ஆனால் அந்த இளைஞன் பாதியிலேயே மயானத்தில் மூர்ச்சையாகி விழுந்து விட்டான். உடல்ரீதியாகவும், உளரீதியாகவும், மோசமாக பாதிக்கப்பட்ட அந்த இளைஞன், பின் அதில் இருந்து மீளவே இல்லை.